Legal Document

Category: 192

Text:
29. ΝΟΜΟΣ υπ’ αριθ. 134 της 23/29 Αυγ. 1975 (ΦΕΚ Α΄ 180) Περί συγχωνεύσεως εις την Δημοσίαν Επιχείρησιν Ηλεκτρισμού (ΔΕΗ) της Α.Ε. Ελληνικής Μεταλλευτικής και Βιομηχανικής Εταιρείας Λιγνιτωρυχείων Πτολεμαίδος (ΛΙΠΤΟΛ). Άρθρον 1. 1.Η κατ’ εφαρμογήν του άρθρου 24 της δια του Νόμου 3304/1955 κυρωθείσης από 18.6.1955 συμβάσεως «περί αξιοποιήσεως της λιγνιτοφόρου περιοχής Πτολεμαΐδος» συσταθείσα Ανώνυμος Ελληνική Μεταλλευτική και Βιομηχανική Εταιρεία Λιγνιτωρυχείων Πτολεμαΐδος (ΛΙΠΤΟΛ) συγχωνεύεται εις την Δημοσίαν Επιχείρησιν Ηλεκτρισμού (ΔΕΗ) κατόπιν αποφάσεων του Διοικητικού Συμβουλίου της ΔΕΗ και της Γενικής Συνελεύσεως των μετόχων της ΛΙΠΤΟΛ. 2.Η Γενική Συνέλευσις των μετόχων της ΛΙΠΤΟΛ συγκαλουμένη εκτάκτως υπό του Διοικητικού Συμβουλίου αυτής αποφασίζει περί της συγχωνεύσεως δια της εν τω καταστατικώ της Εταιρείας οριζόμενης δια το θέμα τούτο απαρτίας, και πλειοψηφίας. Η αυτή Γενική Συνέλευσις αποφασίζει περί απαλλαγής του Διοικητικού Συμβουλίου από πάσης ευθύνης, βάσει λογιστικής καταστάσεως της περιόδου από 1.1.1975 μέχρι της προτεραίας της Συνελεύσεως. 3.Η σύμβασις συγχωνεύσεως καταρτίζεται δι’ ιδιωτικού εγγράφου άνευ περιγραφής των μεταβιβαζομένων περιουσιακών στοιχείων και δεν υπόκειται εις έγκρισίν τινα. 4.Η συγχώνευσις συντελείται από της δημοσιεύσεως δια της Εφημερίδος της Κυβερνήσεως (Δελτίον Ανωνύμων Εταιρειών και Εταιρειών Περιωρισμένης Ευθύνης) των περί συγχωνεύσεως αποφάσεων του Διοικητικού Συμβουλίου της ΔΕΗ και της Γενικής Συνελεύσεως των μετόχων της ΛΙΠΤΟΛ και της συμβάσεως συγχωνεύσεως. 5.Η σύμβασις συγχωνεύσεως, αι αποφάσεις του Διοικητικού Συμβουλίου, της ΔΕΗ και της Γενικής Συνελεύσεως των μετόχων της ΛΙΠΤΟΛ, η δημοσίευσις αυτών εις την Εφημερίδα, της Κυβερνήσεως (Δελτίον Ανωνύμων Εταιρειών και Εταιρειών Περιωρισμένης  Ευθύνης) και η μεταβίβασις εις την ΔΕΗ των εμπραγμάτων δικαιωμάτων και λοιπών στοιχείων του ενεργητικού ή παθητικού της ΛΙΠΤΟΛ, απαλλάσσονται παντός τέλους χαρτοσήμου, φόρου μεταβιβάσεως ή άλλου φόρου ή τέλους υπέρ του Δημοσίου ως και εισφοράς ή δικαιώματος υπέρ οιουδήποτε τρίτου. Άρθρον 2. 1.Από της συντελέσεως της συγχωνεύσεως το νομικόν πρόσωπον της Εταιρείας ΛΙΠΤΟΛ παύει υπάρχον και η ΔΕΗ υποκαθίσταται αυτοδικαίως, άνευ μεταγραφής ή τηρήσεως ετέρου τύπου, εις πάντα εν γένει τα προνόμια, τα εμπράγματα και ενοχικά δικαιώματα και τας υποχρεώσεις της συγχωνευθείσης εταιρείας, της τοιαύτης μεταβιβάσεως εξομοιουμένης προς καθολικήν διαδοχήν. Εις το περιθώριον των οικείων τίτλων μεταγραφών σημειούται η δια του παρόντος Νόμου επερχομένη καθολική διαδοχή. Αντεγγύησις του Ελληνικού Δημοσίου προς την Τράπεζαν της Ελλάδος δια την υπό την τελευταίας παροχήν εγγυήσεων προς δανειστάς της ΛΙΠΤΟΛ ή εγγυήσεις τούτου προς τοιούτους δανειστάς εξακολουθούν υφιστάμεναι. 2.Από της συντελέσεως της συγχωνεύσεως της ΛΙΠΤΟΛ εις την ΔΕΗ περιλαμβάνονται εις τους κατά Νόμον σκοπούς της τελευταίας και άπαντες οι εν τω Καταστατικώ της ΛΙΠΤΟΛ προβλεπόμενοι σκοποί. 3.Διατάξεις του Ν. 3304/1955 και της δι’ αυτού κυρωθείσης συμβάσεως επιβάλλουσαι δεσμεύσεις, υποχρεώσεις και περιορισμούς του αναδόχου παύουν ισχύουσαι από της συντελέσεως της συγχωνεύσεως, εφαρμοζομένων εφεξής των περί ΔΕΗ διατάξεων. Αι διατάξεις περί φορολογικών απαλλαγών της παραγράφου 5 του άρθρου 16, ως και της παραγράφου 1 του άρθρου 18 της δια του Ν. 3304/1955 κυρωθείσης συμβάσεως εξακολουθούν ισχύουσαι. 4.Αι μη ανήκουσαι εις την ΔΕΗ μετοχαί της Εταιρείας ΛΙΠΤΟΛ αποζημιούνται υπό της ΔΕΗ δι’ απ’ ευθείας συμφωνίας μετά των κυρίων των μετοχών τούτων. Εν διαφωνία αποφαίνεται το Μονομελές Πρωτοδικείον Αθηνών αιτήσει παντός ενδιαφερομένου, κατά την διαδικασίαν των άρθρων 682 κ. επ. Κώδικος Πολιτικής Δικονομίας. 5. Ουδεμία δημιουργείται φορολογική υποχρέωσις εις βάρος της ΔΕΗ ή της ΛΙΠΤΟΛ ή των μετόχων αυτής συνεπεία της συγχωνεύσεως, ιδία δια τυχόν υπεραξίαν εξ ενδεχομένης αποτιμήσεως του εις την ΔΕΗ περιελευσομένου ενεργητικού της ΛΙΠΤΟΛ. 6. Εκκρεμείς δίκαι της ΛΙΠΤΟΛ συνεχίζονται επ’ ονόματι της ΔΕΗ, νομιμοποιούμενης ενεργητικώς και παθητικώς προς τούτο. Άρθρον 3. 1. Από της συντελέσεως της συγχωνεύσεως περιέρχεται εις την ΔΕΗ το δικαίωμα αναζητήσεως, εξορύξεως και εκμεταλλεύσεως λιγνίτου εις την λιγνιτοφόρον περιοχήν Πτολεμαΐδος. 2. Δυνάμει του παρόντος Νόμου το Δημόσιαν παραχωρεί εις την ΔΕΗ δικαίωμα περαιτέρω αναζητήσεως, εξορύξεως και εκμεταλλεύσεως λιγνίτου εις την περιοχήν Πτολεμαΐδος επί εκτάσεως εμβαδού εκατόν τριάκοντα επτά (137) περίπου τετραγ. χιλιομέτρων οριζομένης υπό των εξής σημείων, ως τοιούτων νοουμένων των εκκλησιών των εν συνεχεία αναφερομένων χωρίων ή οικισμών: Ερμακιά, Άγιος Δημήτριος, Τετράλοφον, Πολύμυλος, Κοιλάς, Δρέπανον, Μαυροδένδρι, Ποντοκώμη, Αμύγδαλα, Εξοχή, Ερμακιά (φύλλον χάρτου Κοζάνης 1 : 100.000). (Μετά την σελ. 224,302(γ) Σελ. 224,303 Τεύχος 578- Σελ. 49 Δημόσια Επιχείρηση Ηλεκτρισμού 13.Δ.η.28-29 3.Δι’ αποφάσεων του Υπουργού Βιομηχανίας δημοσιευομένων δια της Εφημερίδος Κυβερνήσεως δύναται να ορίζωνται εκάστοτε περιοχαί καθ’ άπασαν την χώραν εις ας η ΔΕΗ θα έχη το αποκλειστικόν δικαίωμα αναζητήσεως, ερεύνης και εκμεταλλεύσεως στερεών καυσίμων ορυκτών υλών (λιγνιτών, τύρφης κλπ.), εφαρμοζομένων ως προς τας συνεπείας αναλόγως των οριζομένων εν άρθρω 22 του Ν.Δ. 4029/1959 «περί αργούντων μεταλλείων και τροποποιήσεως και συμπληρώσεως διατάξεων του «μεταλλευτικού Κωδικός και της Υπηρεσίας Μεταλλείων». 4.Δια τας ανάγκας ερευνών και εκμεταλλεύσεως των λιγνιτωρυχείων αυτής η ΔΕΗ απολαύει των προς τας μεταλλευτικάς επιχειρήσεις υπό του άρθρου 4 του Ν.Δ. 3714/1957 «περί κυρώσεως συμβάσεως εκμισθώσεως του δημοσίου μεταλλείου Βάβδου Χαλκιδικής κ.λπ.», ως ισχύει, παρεχομένων ατελειών και απαλλαγών. Άρθρον 4. 1.Από της συντελέσεως της συγχωνεύσεως το πάσης φύσεως υπηρετούν προσωπικόν της ΛΙΠΤΟΛ συνδεόμενον δια σχέσεως εργασίας ή εμμίσθου εντολής εξομοιούται αυτοδικαίως προς το αντίστοιχον προσωπικόν της ΔΕΗ και διέπεται αποκλειστικώς κατά τε τα δικαιώματα και τας υποχρεώσεις υπό των διατάξεων των άρθρων 1-44 του ισχύοντος Κανονισμού Καταστάσεως Προσωπικού ΔΕΗ και των βάσει αυτού εκδιδομένων αποφάσεων του Διοικητού και του Διοικητικού Συμβουλίου της ΔΕΗ. 2.Ο μέχρι της συγχωνεύσεως χρόνος υπηρεσίας εν τη ΛΙΠΤΟΛ του ανωτέρω πάσης φύσεως προσωπικού αυτής θεωρείται ως χρόνος πραγματικής υπηρεσίας εν τη ΔΕΗ. Αι προθεσμίαι προς εφαρμογήν των εν τη προηγουμένη παραγράφω διατάξεων ή άσκησιν εξ αυτών απορρεόντων δικαιωμάτων άρχονται από της συντελέσεως της συγχωνεύσεως, έκτος εάν άλλως εν τω παρόντι ορίζεται. 3.Εντός τριμήνου το βραδύτερον από της συντελέσεως της συγχωνεύσεως το κατά τον Κανονισμόν Εργασίας της ΛΙΠΤΟΛ  τακτικόν προσωπικόν αυτής εντάσσεται υποχρεωτικώς εις οργανικάς θέσεις τακτικού προσωπικού των κατ’ άρθρ. 4 του ισχύοντος Κανονισμού Καταστάσεως Προσωπικού της ΔΕΗ κατηγοριών εις ταυτάριθμον του κατεχομένου υπό του μισθωτού μισθολογικόν κλιμάκιον και εις κατηγορίαν αντίστοιχον προς τα εκτελούμενα καθήκοντα και τα τυπικά και ουσιαστικά προσόντα του μισθωτού προς παροχήν των υπηρεσιών της συγκεκριμένης κατηγορίας,  Σελ. 224,304 Τεύχος 578-Σελ. 50 εφαρμοζομένων όσον άφορα την περαιτέρω εξέλιξιν του μισθωτού, μέχρι του ανωτάτου μισθολογικού κλιμακίου της εν η εντάσσεται κατηγορίας, των παραγράφων 3 και 7 εδάφιον πρώτον του άρθρου 45 του Κανονισμού Καταστάσεως Προσωπικού της ΔΕΗ. Η ένταξις ενεργείται δι’ αποφάσεως του Διοικητού μετά γνώμην Πρωτοβαθμίου Συμβουλίου Κρίσεως συγκροτουμένου εξ ενός Πρωτοδίκου ως Προέδρου, οριζομένου υπό του Προϊσταμένου του Πρωτοδικείου Αθηνών μετά του αναπληρωτού του, ενός εκπροσώπου του προσωπικού της ΛΙΠΤΟΛ, υποδεικνυομένου μετά του αναπληρωτού κατ’ άρθρ. 24 του Κανονισμού Καταστάσεως Προσωπικού της ΔΕΗ, ενός υπαλλήλου κατηγορίας Α' της ΛΙΠΤΟΛ, ενός στελέχους της ΔΕΗ και ενός Δικηγόρου αυτής, οριζομένων μετά των αναπληρωτών υπό του Διοικητού της ΔΕΗ. Χρέη εισηγητού εκτελεί ο κατά την συγχώνευσιν Προϊστάμενος της Υπηρεσίας Προσωπικού της ΛΙΠΤΟΛ ή ο ορισθησόμενος δι’ αποφάσεως του Διοικητού της ΔΕΗ αναπληρωτής αυτού. Κατά της περί εντάξεως αποφάσεως του Διοικητού ο ενδιαφερόμενος δύναται να προσφύγη εις το κατ' άρθρον 25 του Κανονισμού Καταστάσεως Προσωπικού ΔΕΗ Δευτεροβάθμιον Συμβούλιον Κρίσεως, κατά τα οριζόμενα εν παραγρ. 5 του άρθρ. 45 του αυτού Κανονισμού. Τα αποτελέσματα της εντάξεως και αι εν γένει οικονομικαί συνέπειαι αυτής ανατρέχουν εις τον χρόνον συντελέσεως της συγχωνεύσεως. Από του χρόνου τούτου παύουν τα προς το προσωπικόν της ΛΙΠΤΟΛ χορηγούμενα πάσης φύσεως επιδόματα και παροχαί, άντ' αυτών δε χορηγούνται τα εις το αντίστοιχον προσωπικόν της ΔΕΗ το διεπόμενον υπό του Κανονισμού Καταστάσεως Προσωπικού αυτής παρεχόμενα επιδόματα και παροχαί. Η τυχόν επί πλέον διαφορά μεταξύ του συνολικού ποσού εξ επιδομάτων και παροχών του μισθωτού προ της εντάξεως και μετ’ αυτήν καταβάλλεται ως προσωπικόν επίδομα συμψηφιζόμενον ισοπόσως εις πάσαν μεταγενεστέραν αύξησιν των γενικών και ειδικών επιδομάτων και παροχών της ΔΕΗ. 4.Το κατά την συντέλεσιν της συγχωνεύσεως υπηρετούν έκτακτον προσωπικόν της ΛΙΠΤΟΛ διατηρεί, παρά τη ΔΕΗ την ιδιότητα ταύτην μετά των συναφών δικαιωμάτων και υποχρεώσεων, δύναται δε να ενταγή εις το τακτικόν προσωπικόν της ΔΕΗ, μετά την συμπλήρωσιν  του προβλεπομένου υπό του Κανονισμού Εργασίας της ΛΙΠΤΟΛ 24μήνου ευδόκιμου υπηρεσίας δια την ένταξιν εις το τακτικόν προσωπικόν. Η ένταξις ενεργείται κατά τα οριζόμενα εις την προηγουμένην παράγραφον του παρόντος άρθρου και εις το πλησιέστερον μισθολογικόν κλιμάκιον προς τον βασικόν μισθόν του μισθωτού ως ούτος καθορίζεται εις την μετ’ αυτού κατά τον χρόνον της εντάξεως ισχύουσαν σύμβασιν άνευ συνυπολογισμού τυχόν προσαυξήσεων, επιδομάτων και παροχών. 13.Δ.η.29 Δημόσια Επιχείρηση Ηλεκτρισμού Άρθρον 5. 1.Από της συντελέσεως της συγχωνεύσεως εφαρμόζεται και επί του πάσης φύσεως προσωπικού της ΛΙΠΤΟΛ η διάταξις της παραγράφου 1 του άρθρου 2 του Ν. 4491/1966 «περί ασφαλίσεως του Προσωπικού της Δημοσίας Επιχειρήσεως Ηλεκτρισμού». 2.Κατ’ εξαίρεσιν, δια την εφαρμογήν της παραγράφου 1 του άρθρου 2 του Ν.Δ. 4202/1961 «περί διατηρήσεως των εκ της κοινωνικής ασφαλίσεως δικαιωμάτων εις περιπτώσεις μεταβολής ασφαλιστικού φορέως» της αφορώσης εις τον υπολογισμών του εις τον τελευταίον φορέα διανυθέντος χρόνου προς λήψιν εξ αυτού συντάξεως, η δυνάμει του παρόντος υπαγωγή του προσωπικού της ΛΙΠΤΌΛ εις την άσφάλισιν της ΔΕΗ λογίζεται ως γενομένη την 1 ην  Ιανουαρίου 1973. 3.Ως χρόνος πραγματικής υπηρεσίας παρά τη ΔΕΗ, κατά την έννοιαν της διατάξεως του εδαφίου α΄ της παραγράφου 1 του άρθρου 6 του Ν. 4491/1966, λογίζεται και ο παρά τη ΛΙΠΤΟΛ χρόνος υπηρεσίας των ενδιαφερομένων. 4.Δια την ασφάλισιν των επί παγία μηνιαία αντιμισθία Δικηγόρων της ΛΙΠΤΟΛ έχουν εφαρμογήν αι διατάξεις της παρ. 17 του άρθρου 7 του Νόμου 4507/1966 «περί ρυθμίσεως θεμάτων τινών των Δικηγόρων, των Συμβολαιογράφων, τροποποιήσεως του Κωδικός περί Ταμείου Νομικών και άλλων τινών διατάξεων» και της παραγρ. 6 του άρθρου 41 του Κανονισμού Καταστάσεως Προσωπικού της ΔΕΗ. 5.Δια τους εκ του προσωπικού της ΛΙΠΤΟΛ υπαγομένους εις την ασφάλισιν του Τ.Σ.Μ.Ε.Δ.Ε., εφαρμόζεται η δια της παρ. 4 του άρθρου 7 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων διατάξεων» καθοριζομένη ρύθμισις. Άρθρον 6. Ο κατά την παρ. 1 του άρθρου 6 του Νόμου 4491/1966 χρόνος, ο αναφερόμενος εις χρονικήν περίοδον μεταγενεστέραν της ισχύος του Νόμου τούτου, εξαγοράζεται δια της καταβολής ασφαλίστρων ίσων προς την υπέρ του Κλάδου Συντάξεως Εισφοράν των ησφαλισμένων παρά τη ΔΕΗ, υπολογιζόμενων κατά τα εν εδαφίω α΄ της παραγράφου 1 του άρθρου 7 ειδικώτερον καθοριζόμενα. Εις πάσαν περίπτωσιν εξαγοράς χρόνου ασφαλίσεως λογιζομένου ως χρόνου πραγματικής υπηρεσίας παρά τη ΔΕΗ, κατά την έννοιαν του εδαφίου α΄ της παρ. 1 του άρθρου 6 του Νόμου 4491/1966, καταβάλλεται και ασφάλιστρον ίσον προς την υπέρ του Κλάδου Προνοίας- Αντιλήψεως εισφοράν των παρά τη ΔΕΗ ησφαλισμένων ομοίως ως εν προηγουμένω εδαφίω υπολογιζομένην. Άρθρον 7. 1.Τα προϊόντα των Λιγνιτωρυχείων της ΔΕΗ διατίθενται εις τρίτους μόνον καθ’ ο μέρος επιτρέπουν αι ανάγκαι της ηλεκτροπαραγωγής, επιφυλασσομένων των ήδη ανειλημμένων υποχρεώσεων. 2.Αι τιμαί πωλήσεως, κατά το δυνατόν χαμηλότεραι, δέον να επιτρέπουν την πραγματοποίησιν εσόδων ανωτέρων του εξ οιασδήποτε αιτίας κόστους, προσδιοριζόμενου επί τη βάσει υγιών οικονομικών αρχών. Άρθρον 8. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.